PMIndiaData/PMIndiaSum huggingface dataset:
ടെലികോം മേഖലയിലെ ആസ്തി സംബന്ധിച്ച മന്ത്രിതല സമിതിയുടെ റിപ്പോര്‍ട്ടിന് അംഗീകാരം

ടെലികോം മേഖലയില്‍ നിക്ഷേപ സൗകര്യം ഒരുക്കുന്നതിനും വ്യാപാരം ലളിതമാക്കുന്നതിനായി ഈ മേഖലയെ സ്ഥായിലായി നിലനിര്‍ത്തുന്നതിനുള്ള രണ്ടു സുപ്രധാന നടപടികള്‍ പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകരിച്ചു. സ്‌പെക്ട്രം ലേലത്തില്‍ ടെലികോം സേവനദാതാക്കളുടെ പണം നല്‍കല്‍ ബാധ്യത പുനക്രമീകരികക്കുകയും ടെലികോം സേവനദാതാക്കള്‍ക്ക് കൈവശം വയ്ക്കാവുന്ന സ്‌പെക്ട്രം കാപ്പിന്റെ പരിധി നവീകരിക്കുകയും ഇതിലുള്‍പ്പെടും. വിശദാംശങ്ങള്‍ 1. ടെലികോം സേവനദാതാക്കള്‍ സ്‌പെക്ട്രത്തിന്റെ പണമിടപാടില്‍ വരുത്തിയ വീഴ്ചയയെത്തുടര്‍ന്നുള്ള പുനക്രമീകരണം. നിലവിലെ അനുവദിച്ചിട്ടുള്ള പത്ത് തവണകള്‍ക്ക് വിഭിന്നമായി കുടുതല്‍ ഉയര്‍ന്ന തവണകള്‍ തെരഞ്ഞെടുക്കാന്‍ ഒറ്റതവണ അവസരം (പരമാവധി 16 തവണകള്‍.) വര്‍ദ്ധിപ്പിച്ച തവണവ്യവസ്ഥകള്‍ അടയ്ക്കാനുള്ള തുകയുടെ നിലവിലെ മൂല്യം അടിസ്ഥാനമാക്കിയായിരിക്കും. 2012 മുതല്‍ സ്‌പെക്ട്രം ലേലത്തിന് അപേക്ഷ ക്ഷണിച്ചതുമായി ബന്ധപ്പെട്ടായിരിക്കും ഇത് കണക്കാക്കുക. ലഭിച്ചുകൊണ്ടിരിക്കുന്ന മൊത്തം തുക 2034-35 ആകുമ്പോള്‍ 74,446.01 കോടിയാകും. 2. സ്‌പെക്ട്രം കൈവശം വയ്ക്കുന്നതിലെ പരിധിയില്‍ മാറ്റം ട്രായിയുടെയും ടെലികോം കമ്മിഷന്റെയൂം ശിപാര്‍ശകളുടെ അടിസ്ഥാനത്തില്‍ കൈവശം വയ്ക്കാവുന്ന സ്‌പെക്ട്രത്തിന്റെ പരമാവധി പരിധി താഴേപറയുന്ന തരത്തില്‍ പുതുക്കി നിശ്ചയിക്കുന്നതിന് മന്ത്രിസഭ അംഗീകാരം നല്‍കി. · സ്‌പെക്ട്രം പരിധി നിലവിലെ 25 ശതമാനത്തില്‍ നിന്നും മൊത്തത്തിലുള്ള 35 ശതമാനമാക്കി ഉയര്‍ത്തി. · നിലവിലെ ഇന്‍ട്രാ-ബാന്‍ഡ് ഉയര്‍ന്ന പരിധി എടുത്തുകളഞ്ഞു. പകരം സബ്-1 ജിഎച്ച് ഇസഡ് ബാന്‍ഡ് (700 എംഎച്ച്.ഇസഡ്, 800 എം.എച്ച്.ഇസഡ്, 900 എം.എച്ച്.ഇസഡ് ബാര്‍ഡുകള്‍) സംയുക്ത സ്‌പെക്ട്രം കൈവശം വയ്ക്കുന്നതിന് പരമാവധി 50% പരിധി കൊണ്ടുവന്നു. · 1 ജി.എച്ച്.ഇസഡിന് ബാന്‍ഡിന് മുകളില്‍ വ്യക്തിപരമായോ, സംയോജിച്ചോ സ്‌പെക്ട്രം കൈവശം വയ്ക്കുന്നതിന് ഒരു ഉയര്‍ന്നപരിധിയുമില്ല. · സ്‌പെക്ട്രത്തിന്റെ പരമാവധി പരിധി പുതുക്കിയത് സംബന്ധിച്ച് ലോക റേഡിയോ കമ്മ്യൂണിക്കേഷന്‍സ് കോണ്‍ഫറന്‍സ് (ഡബ്ല്യു.ആര്‍.സി)2019ന് ശേഷമേ പുനര്‍ വിശകലനമുണ്ടാകുകയുള്ളു. സാങ്കേതിക നവീകരണം, സ്‌പെക്ട്രത്തിന്റെ കാര്യക്ഷമമായ വിനിയോഗം, സ്ഥായിയായി നിലനിര്‍ത്തുന്നതിന് വേണ്ട സൗകര്യം ഒരുക്കല്‍ എന്നിവ കണക്കിലെടുത്തുകൊണ്ട് സ്‌പെക്ട്രം കൈവശം വയ്ക്കുന്നതിന്റെ നിലവിലെ പരിധി പുനപരിശോധിക്കണമെന്ന് ട്രായി ശിപാര്‍ശ ചെയ്തിരുന്നു. പശ്ചാദത്തലം മുടങ്ങിക്കിടന്ന പണം അടയ്ക്കല്‍ പുനക്രമീകരിച്ചതിലൂടെ ടെലിക്കോം സേവനദാതാക്കള്‍ക്കുള്ള പണമൊഴുക്ക് വര്‍ദ്ധിക്കുകയും ഈ സമയക്രമം അവര്‍ക്ക് അല്‍പ്പം ആശ്വാസം നല്‍കുകയും ചെയ്യും. സ്‌പെക്ട്രംപരിധി പുതുക്കിയതിലൂടെ ടെലികോം ലൈസന്‍സ് ഏകീകരിക്കുന്നതിനും ഭാവിയിലെ ലേലത്തില്‍ പങ്കെടുക്കാന്‍ പ്രോത്സാഹിപ്പിക്കുകയും ചെയ്യുന്നതിന് വേണ്ട സൗകര്യമുണ്ടാക്കും.
ഗുജറാത്തില്‍ ഐ.ഐ.എസ്.ഡബ്ലു.സിയുടെ സ്ഥല കൈമാറ്റത്തിന്  കേന്ദ്ര മന്ത്രിസഭയുടെ അനുമതി

ഇന്ത്യന്‍ കാര്‍ഷിക ഗവേഷണ കൗണ്‍സിലിന് കീഴില്‍ ഗുജറാത്തിലെ ആനന്ദ് ജില്ലയിലെ വസാദില്‍ പ്രവര്‍ത്തിക്കുന്ന ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് സോയില്‍ ആന്റ് വാട്ടറിന്റെ (ഐ.ഐ.എസ്.ഡബ്ലു.സി) കൈവശമുള്ള 4.64 ഹെക്ടര്‍ ഭൂമി (46384 ചതുരശ്ര മീറ്റര്‍) 12.67 കോടി രൂപ നഷ്ടപരിഹാരത്തിന് ദേശീയ പാതാ അതോറിറ്റി ഓഫ് ഇന്ത്യയ്ക്ക് കൈമാറാനുള്ള നിര്‍ദ്ദേശത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ദേശീയ പാത 8 ല്‍ അഹമ്മദാബാദ് വഡോദര ഹൈവേയുടെ വിപുലീകരണത്തിനും ആറുവരിപ്പാതയാക്കുന്നതിനുമാണ് ഈ ഭൂമി കൈമാറുന്നത്. വഡോദരയെയും അഹ്മദാബാദിനെയും ബന്ധിപ്പിക്കുന്ന പ്രധാന ഹൈവേയാണ് എന്‍.എച്ച് -8. ഇതിന്റെ അഹമദാബാദ്- വഡോദര ഭാഗം ആറുവരിപ്പാതയാക്കുന്നതിലൂടെ ഈ മേഖലയിലെ അടിസ്ഥാനസൗകര്യങ്ങള്‍, ഗതാഗതം, വാര്‍ത്താവിനിമയം, തൊഴിലവസരങ്ങള്‍ സൃഷ്ടിക്കല്‍ എന്നിവയ്ക്ക് ഏറെ പ്രയോജനം ചെയ്യും. വളര്‍ച്ചാ നിരക്ക് കൂട്ടാന്‍ സുപ്രധാന മേഖലകളില്‍ അടിസ്ഥാനസൗകര്യങ്ങള്‍ വര്‍ദ്ധിപ്പിക്കാനുള്ള ഗവണ്‍മെന്റിന്റെ ശ്രമങ്ങളുടെ ഭാഗമാണ് ഈ തീരുമാനം.
ഫ്രാൻസ് മുൻ പ്രസിഡൻറ്  നിക്കോളായ് സർക്കോസി  പ്രധാനമന്ത്രിയുമായി കൂടിക്കാഴ്ച നടത്തി

ഫ്രാൻസ് മുൻ പ്രസിഡൻറ് നിക്കോളായ് സർക്കോസി പ്രധാനമന്ത്രി ശ്രീ. നരേന്ദ്ര മോദിയുമായി ഇന്ന് കൂടിക്കാഴ്ച നടത്തി . കറൻസി പിൻവലിക്കലിൻറെ സഫലതയിലും , അടുത്തിടെ നിരവധി സംസ്ഥാനങ്ങളിൽ നടന്ന നിയമസഭാ തെരഞ്ഞെടുപ്പിലെ തന്റെ കക്ഷിയുടെ വി ജയത്തിലും പ്രധാനമന്ത്രിയെ ശ്രീ. സർക്കോസി അഭിനന്ദിച്ചു . തൻറെ പുതിയ പുസ്തകമായ ” ടൂട് പൗർ ലാ ഫ്രാൻസ് ” ൻറെ വിജയത്തിന് പ്രധാനമന്ത്രി ശ്രീ. സർകോസിയെ അഭിനന്ദിച്ചു . ഉഭയകക്ഷി താല്പര്യമുള്ള മേഖലാ ,ആഗോള വിഷയങ്ങൾ ഇരു നേതാക്കളും ചർച്ച ചെയ്തു .
പ്രധാനമന്ത്രി നാളെ ഉത്തര്‍പ്രദേശ് സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി നാളെ (2018 ഡിസംബര്‍ 29) ഉത്തര്‍ പ്രദേശിലെ വാരാണസിയും, ഗാസിപൂരും സന്ദര്‍ശിക്കും. അന്താരാഷ്ട്ര നെല്ല് ഗവേഷണ ഇന്‍സ്റ്റിറ്റ്യൂട്ടിന്റെ ആറാമത് ദക്ഷിണേഷ്യന്‍ മേഖലാ കേന്ദ്രത്തിന്റെ ക്യാമ്പസ് അദ്ദേഹം വാരാണസിയില്‍ രാഷ്ട്രത്തിന് സമര്‍പ്പിക്കും. കൂടാതെ വാരാണസിയിലെ ദീന്‍ ദയാല്‍ ഹസ്തകലാ സംഘുലില്‍ നടക്കുന്ന ‘ഒരു ജില്ല ഒരു ഉല്‍പ്പന്നം’ മേഖലാ ഉച്ചകോടിയിലും പ്രധാനമന്ത്രി സംബന്ധിക്കും. ഗാസിപ്പൂരില്‍ മഹാരാജാ സുഹേല്‍ദിയോയുടെ സ്മരണയ്ക്കായി പുറത്തിറക്കുന്ന തപാല്‍ സ്റ്റാമ്പ് അദ്ദേഹം പ്രകാശനം ചെയ്യും. അവിടെ ഒരു പൊതു സമ്മേളനത്തെയും അഭിസംബോധന ചെയ്യും. വാരാണസിയിലെ ദേശീയ വിത്ത് ഗവേഷണ പരിശീലന കേന്ദ്രത്തിന്റെ ക്യാമ്പസില്‍ അന്താരാഷ്ട്ര നെല്ല് ഗവേഷണ ഇന്‍സ്റ്റിറ്റ്യൂട്ടിന്റെ ദക്ഷിണേഷ്യന്‍ മേഖലാ കേന്ദ്രം പ്രധാനമന്ത്രി രാഷ്ട്രത്തിന് സമര്‍പ്പിക്കും. ദക്ഷിണേഷ്യയിലും സാര്‍ക്ക് മേഖലയിലുമുള്ള നെല്ല് ഗവേഷണ പരിശീലന പ്രവര്‍ത്തനങ്ങളുടെ കേന്ദ്ര ബിന്ദുവായി ഇത് വര്‍ത്തിക്കും. കിഴക്കന്‍ ഇന്ത്യയിലെ ആദ്യത്തെ ഈ അന്താരാഷ്ട്ര കേന്ദ്രം ഈ മേഖലയിലെ നെല്ല് ഉല്‍പ്പാദനം പരമാവധി ആക്കുന്നതിലും അത് നിലനിര്‍ത്തുന്നതിലും സുപ്രധാന പങ്ക് വഹിക്കുമെന്ന് കരുതുന്നു. അന്താരാഷ്ട്ര നെല്ല് ഗവേഷണ ഇന്‍സ്റ്റിറ്റ്യൂട്ടുമായുള്ള (ഐ.ആര്‍.ആര്‍.ഐ) ഇന്ത്യയുടെ ബന്ധം 1960 മുതല്‍ ഉള്ളതാണ്. ഫിലിപൈന്‍സിലെ മനിലയിലുള്ള ഐ.ആര്‍.ആര്‍.ഐ. യുടെ ആസ്ഥാനം സന്ദര്‍ശിച്ച ആദ്യ ഇന്ത്യന്‍ പ്രധാനമന്ത്രിയാണ് ശ്രീ. നരേന്ദ്ര മോദി. 2017 നവംബറില്‍ നടത്തിയ സന്ദര്‍ശനത്തില്‍ അദ്ദേഹം നെല്‍ കൃഷി രംഗത്തെ കാര്‍ഷിക നവീനാശയങ്ങള്‍, ഗവേഷണ പ്രവര്‍ത്തനങ്ങള്‍ മുതലായവയെ കുറിച്ച് ചര്‍ച്ച നടത്തിയിരുന്നു. വാരാണസിയിലെ ദീനദയാല്‍ ഹസ്തകലാ സംകൂലില്‍ ഒരു ജില്ല, ഒരു ഉല്‍പ്പന്നം മേഖലാ ഉച്ചകോടിയില്‍ പ്രധാനമന്ത്രി പങ്കെടുക്കും. പ്രാദേശിക തലത്തില്‍ ജനങ്ങളുടെ നൈപുണ്യം പരിപോഷിപ്പിക്കുകയും, തദ്ദേശീയ വ്യാപാരങ്ങള്‍, കരകൗശല വിദ്യകള്‍ ഉല്‍പ്പന്നങ്ങള്‍ എന്നിവയ്ക്ക് വിപണി കണ്ടെത്താനും ലക്ഷ്യമിടുന്നതാണ് ‘ഒരു ജില്ല,ഒരു ഉല്‍പ്പന്നം’. കരകൗശല വസ്തുക്കള്‍, സംസ്‌ക്കരിച്ച ഭക്ഷ്യ വസ്തുക്കള്‍, എഞ്ചിനീയറിംഗ് ഉല്‍പ്പന്നങ്ങള്‍, കാര്‍പെറ്റുകള്‍, റെഡിമേയ്ഡ് വസ്ത്രങ്ങള്‍, തുകല്‍ ഉല്‍പ്പന്നങ്ങള്‍ മുതലായവ ഇതില്‍പ്പെടും. ഇതിലൂടെ വിദേശ നാണയ വരുമാനം മാത്രമല്ല, ജനങ്ങള്‍ക്ക് തൊഴിലവസരങ്ങളും ലഭിക്കും.
റഷ്യന്‍ ഉപപ്രധാനമന്ത്രി ദ്മിത്രി റോഗോസിന്‍ പ്രധാനമന്ത്രിയെ സന്ദര്‍ശിച്ചു

റഷ്യന്‍ ഉപപ്രധാനമന്ത്രി ദ്മിത്രി റോഗോസിന്‍, പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഇന്ത്യന്‍ വിദേശകാര്യമന്ത്രിയും ചെയര്‍മാനായുള്ള ഇന്ത്യ-റഷ്യ ഇന്‍ര്‍ ഗവണ്‍മെന്റല്‍ കമ്മീഷന്‍ യോഗത്തില്‍ പങ്കെടുക്കാനായാണ് ശ്രീ. ദ്മിത്രി റോഗോസിന്റെ ഇന്ത്യാ സന്ദര്‍ശനം. ഇന്ത്യയും റഷ്യയുമായുള്ള ഉഭയകക്ഷി സഹകരണത്തില്‍ ഉണ്ടായിട്ടുള്ള ഗുണപരമായ എല്ലാ മാറ്റങ്ങളും പ്രധാനമന്ത്രി സംതൃപ്തിപൂര്‍വം വിലയിരുത്തി. നയതന്ത്ര ബന്ധത്തിന്റെ എഴുപതാം വാര്‍ഷികം ഇരു രാഷ്ട്രങ്ങളും ആഘോഷിക്കുന്ന ഈ വര്‍ഷത്തില്‍ ഇടയ്ക്കിടെ ഉന്നതതല ചര്‍ച്ചകള്‍ നടക്കുന്നതിനെ അദ്ദേഹം അഭിനന്ദിച്ചു.
ബാംഗലൂരുവില്‍ ജര്‍മ്മന്‍ ചാന്‍സലര്‍ ആഞ്ജല മെര്‍ക്കലുമൊത്തുള്ള പ്രധാനമന്ത്രിയുടെ പരിപാടികള്‍

പ്രധാനമന്ത്രി ശ്രീ. നരേന്ദ്രമോദി ഇന്ന് ബാംഗലൂരു സന്ദര്‍ശിച്ചു. ബാംഗലൂരുവിലെ ബോഷ് എഞ്ചിനിയറിംഗ് ആന്റ് ഇന്നവേഷന്‍ കേന്ദ്രത്തിലെത്തിയ ജര്‍മ്മന്‍ ചാന്‍സലര്‍ ആഞ്ജല മെര്‍ക്കലിനെ പ്രധാനമന്ത്രി സ്വീകരിച്ചു. അപകടത്തിനിരയാകുന്നവര്‍ക്ക് അടിയന്തിര സഹായമെത്തിക്കല്‍, നേത്ര രോഗങ്ങള്‍ കണ്ടെത്തല്‍ തുടങ്ങി സാധാരണക്കാര്‍ക്ക് സേവനമെത്തിക്കുന്നതിനായി കേന്ദ്രം വികസിപ്പിച്ച വിവിധ സാങ്കേതിക വിദ്യകളെക്കുറിച്ചുളള പൊതുവായ അവലോകനം ഇരുനേതാക്കളേയും ധരിപ്പിച്ചു. ഒപ്പം പഠനം പൂര്‍ത്തിയാക്കാന്‍ കഴിയാത്തവര്‍ക്കായി കേന്ദ്രം നടത്തുന്ന നൈപുണ്യ വികസന പരിപാടികളെക്കുറിച്ച് ബോഷ് തൊഴില്‍ പരിശീലന കേന്ദ്രത്തില്‍ വച്ച് ഇരുവര്‍ക്കും വിശദീകരിച്ചു കൊടുത്തു. നാസ്സ്‌കോമും, ഫ്രാന്‍ഹോഫര്‍ ഇന്‍സ്റ്റിറ്റ്യൂട്ടും ചേര്‍ന്ന് സംഘടിപ്പിച്ച ഒരു ബിസിനസ്സ് ഫോറത്തിലും പ്രധാനമന്ത്രിയും ജര്‍മ്മന്‍ ചാന്‍സലറും പങ്കടുത്തു. ആഗോള മാന്ദ്യത്തിന്റെ കാലത്ത് നിക്ഷപങ്ങള്‍ക്കായി ഏറ്റവുമധികം തിളങ്ങി നില്‍ക്കുന്ന പ്രദേശമാണ് ഇന്ത്യയെന്ന്പ്രധാനമന്ത്രി ശ്രീ. നരേന്ദ്രമോദി പറഞ്ഞു. നിക്ഷപകരുടെ ഏറെക്കാലമായി പരിഹാരം കാണാതെ കിടന്ന ആവലാതികള്‍ തീര്‍പ്പാക്കുന്നതിന് ഗവണ്‍മെന്റ് കൈക്കൊണ്ട നടപടികളുടെ വിഹഗവീക്ഷണം പ്രധാനമന്ത്രി നല്‍കി. ”ലോകമെമ്പാടുമുള്ള ഹാര്‍ഡ്‌വെയറിനെ മുന്നോട്ട് നയിക്കുന്നതു ഇന്ത്യയുടെ സോഫ്റ്റ്‌വെയറാണ്. നിര്‍മ്മാണ മേഖലയെ പ്രോത്സാഹിപ്പിക്കുന്നത് ഇന്ത്യയിലെ വിപണിയാണ്. അതിനാല്‍ത്തന്നെ ഇന്ത്യയില്‍ നിക്ഷേപിക്കുന്നത് യുക്തിസഹമാണ്. അതിനേക്കാള്‍ യുക്തിസഹമാണ് മേക്ക് ഇന്‍ ഇന്ത്യ എന്നത്”-പ്രധാനമന്ത്രി പറഞ്ഞു. ”ജര്‍മ്മന്‍ എഞ്ചിനിയറിംഗും ഇന്ത്യന്‍ ഐ.റ്റിയും സംയോജിപ്പിച്ചാല്‍ ലോക നിലവാരത്തിലുള്ള ഉല്പങ്ങള്‍ നിര്‍മ്മിക്കമെന്ന ചാന്‍സലര്‍ മെര്‍ക്കലിന്റെ കാഴചപ്പാടിനെ ഞാന്‍ പ്രകീര്‍ത്തിക്കുന്നു. സന്ദര്‍ശനം പൂര്‍ത്തിയാക്കി ഇന്ത്യയില്‍ നിന്ന് യാത്രയാകുന്ന ചാന്‍സലര്‍ മെര്‍ക്കലിനെ കൃതജ്ഞത അറിയിക്കുന്നു”. ഇന്ത്യ – ജര്‍മ്മനി ബന്ധങ്ങളെ പുതിയ ഉയരങ്ങളിലെത്തിച്ച ഫലപ്രദമായ സന്ദര്‍ശനമായിരുന്നു ഇതെന്ന് പ്രധാനമന്ത്രി ട്വീറ്റ് ചെയ്തു.
യു.എസ്.വിദേശകാര്യ സെക്രട്ടറി ജോണ്‍ കെറിയും വാണിജ്യകാര്യ സെക്രട്ടറി പെന്നി പ്രിറ്റ്‌സ്‌കെറും പ്രധാനമന്ത്രിയെ സന്ദര്‍ശിച്ചു

യു.എസ്.വിദേശകാര്യ സെക്രട്ടറി ജോണ്‍ കെറിയും വാണിജ്യകാര്യ സെക്രട്ടറി പെന്നി പ്രിറ്റ്‌സ്‌കെറും പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഇന്നലെ ന്യൂഡെല്‍ഹിയില്‍ സമാപിച്ച രണ്ടാം ഇന്ത്യ-യു.എസ്. നയതന്ത്ര, വാണിജ്യ ചര്‍ച്ചകളെക്കുറിച്ച് ഇരുവരും പ്രധാനമന്ത്രിയെ ധരിപ്പിച്ചു. ഇക്കഴിഞ്ഞ ജൂണില്‍ പ്രധാനമന്ത്രി യു.എസ്. സന്ദര്‍ശിച്ചതുമുതല്‍ ഉഭയകക്ഷി ബന്ധത്തിലുണ്ടായ പുരോഗതി ചര്‍ച്ച ചെയ്തു. മേഖലാതല വികസനവുമായി ബന്ധപ്പെട്ട യു.എസിന്റെ കാഴ്ചപ്പാട് വിദേശകാര്യ സെക്രട്ടറി ജോണ്‍ കെറി പ്രധാനമന്ത്രിയുമായി പങ്കുവെച്ചു. പുതിയ മേഖലകളില്‍ സഹകരിക്കാന്‍ സാധിക്കുംവിധം കഴിഞ്ഞ രണ്ടു വര്‍ഷങ്ങളായി ഇന്ത്യയും യു.എസുമായുള്ള ബന്ധം മെച്ചപ്പെടുന്നതില്‍ പ്രധാനമന്ത്രി സംതൃപ്തി അറിയിച്ചു. ജൂണില്‍ ഉച്ചകോടിക്കിടെ പ്രസിഡന്റ് ഒബാമയുമായുള്ള ചര്‍ച്ചയില്‍ കൈക്കൊണ്ട തീരുമാനങ്ങള്‍ വിജയകരമായി നടപ്പാക്കപ്പെടുന്നതിലെ പുരോഗതി താന്‍ പ്രതീക്ഷയോടെ കാത്തിരിക്കുകയാണെന്ന് അദ്ദേഹം വ്യക്തമാക്കി. ചൈനയില്‍ നടക്കാനിരിക്കുന്ന ജി-20 ഉച്ചകോടിയില്‍ പ്രസിഡന്റ് ഒബാമയെ കാണാമെന്ന പ്രതീക്ഷയിലാണെന്നും പ്രധാനമന്ത്രി ഇരുവരെയും അറിയിച്ചു.
13 -ാമത് ബ്രിക്സ് ഉച്ചകോടി

2021 ലെ ഇന്ത്യയുടെ ബ്രിക്സ് അധ്യക്ഷപദവിയുടെ ഭാഗമായി , പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 9 ന് വെർച്വൽ ഫോർമാറ്റിൽ 13 -ാമത് ബ്രിക്സ് ഉച്ചകോടിയിൽ ആധ്യക്ഷം വഹിക്കും . യോഗത്തിൽ ബ്രസീൽ പ്രസിഡന്റ് ജെയർ ബോൾസോനാരോ; റഷ്യയുടെ പ്രസിഡന്റ്, വ്‌ളാഡിമിർ പുടിൻ; ചൈനീസ് പ്രസിഡന്റ് ഷി ജിൻപിംഗ്; ദക്ഷിണാഫ്രിക്കയുടെ പ്രസിഡന്റ് സിറിൽ റാമഫോസ. ഇന്ത്യയുടെ ദേശീയ സുരക്ഷാ ഉപദേഷ്ടാവ് ശ്രീ അജിത് ഡോവൽ, പുതിയ വികസന ബാങ്ക് പ്രസിഡന്റ് മാർക്കോസ് ട്രോയ്ജോ തുടങ്ങിയവർ പങ്കെടുക്കും. ബ്രിക്സ് ബിസിനസ് കൗൺസിലിന്റെ പ്രോ ടെമ്പർ ചെയർമാൻ ഓങ്കാർ കൻവർ, ബ്രിക്സ് വനിതാ ബിസിനസ് അലയൻസ് പ്രോ ടെമ്പർ ചെയർ ഡോ. സംഗിത റെഡ്ഡി, എന്നിവർ ഉച്ചകോടിക്കിടെ ഈ വർഷം പിന്തുടരുന്ന ഫലങ്ങളെക്കുറിച്ചുള്ള റിപ്പോർട്ടുകൾ അതത് മേഖലകൾക്ക് കീഴിലെ നേതാക്കൾക്ക് സമർപ്പിക്കും. ‘ബ്രിക്സ്@15: തുടർച്ച, ഏകീകരണം, സമവായം എന്നിവയ്ക്കുള്ള ഇൻട്രാ-ബ്രിക്സ് സഹകരണം’ എന്നതാണ് ഉച്ചകോടിയുടെ വിഷയം. ഇന്ത്യ അതിന്റെ അധ്യക്ഷ കാലയളവിൽ നാല് മുൻഗണനാ മേഖലകൾ രൂപപ്പെടുത്തിയിട്ടുണ്ട്. ബഹുമുഖ സംവിധാനത്തിന്റെ പരിഷ്കരണം, ഭീകര വാദത്തിനെതിരായ പ്രതിരോധം, സുസ്ഥിര വികസന ലക്ഷ്യങ്ങൾ കൈവരിക്കുന്നതിനും ഡിജിറ്റൽ, സാങ്കേതിക ടൂളുകൾ ഉപയോഗിക്കുന്നതിനും ജനങ്ങൾ തമ്മിലുള്ള കൈമാറ്റങ്ങൾ മെച്ചപ്പെടുത്തുക ഇവയാണ് ഈ മേഘലകൾ . ഈ മേഖലകൾക്ക് പുറമെ, കോവിഡ് -19 മഹാമാരിയുടെ ആഘാതത്തെക്കുറിച്ചും മറ്റ് ആഗോള, പ്രാദേശിക പ്രശ്നങ്ങളെക്കുറിച്ചും നേതാക്കൾ അഭിപ്രായങ്ങൾ കൈമാറും.
പ്രധാനമന്ത്രിയും മൗറീഷ്യസ് പ്രധാനമന്ത്രിയും തമ്മിലുള്ള ടെലിഫോണ്‍ സംഭാഷണം

പ്രധാനമന്ത്രി ശ്രീ. നരേന്ദ്ര മോദി ഇന്ന് മൗറീഷ്യസ് പ്രധാനമന്ത്രി ശ്രീ. പ്രവിന്ദ് ജുഗ്‌നോത്തുമായി ടെലിഫോണില്‍ ചര്‍ച്ച നടത്തി. ഉം-പുന്‍ ചുഴലിക്കാറ്റില്‍ ഇന്ത്യക്കുണ്ടായ നഷ്ടങ്ങളില്‍ മൗറീഷ്യസ് പ്രധാനമന്ത്രി ജുഗ്‌നോത്ത്‌ അനുശോചനം അറിയിച്ചു. ‘ഓപ്പറേഷന്‍ സാഗറി’ന്റെ ഭാഗമായി ഇന്ത്യന്‍ നാവികസേനയുടെ കപ്പലായ ‘കേസരി’ മൗറീഷ്യസിലേയ്ക്ക് അയച്ചതിന് പ്രധാനമന്ത്രിയോട് അദ്ദേഹം നന്ദി പറഞ്ഞു. കോവിഡ് 19 മഹാമാരിക്കെതിരായ പോരാട്ടത്തില്‍ സഹായവുമായി മരുന്നുകള്‍ ഉള്‍പ്പെടെ 14 അംഗ ചികിത്സാ സംഘമാണ് ‘കേസരി’യില്‍ മൗറീഷ്യസിലേയ്ക്കു പോയത്. ഇന്ത്യയിലെയും മൗറീഷ്യസിലേയും ജനങ്ങള്‍ തമ്മിലുള്ള സവിശേഷ ബന്ധത്തെക്കുറിച്ച് ഓര്‍മ്മിച്ച പ്രധാനമന്ത്രി പ്രതിസന്ധിയുടെ ഈ വേളയില്‍ സുഹൃത്തുക്കളെ സഹായിക്കേണ്ടത് ഇന്ത്യയുടെ കടമയാണെന്നും വ്യക്തമാക്കി. കോവിഡ് 19 പ്രതിരോധത്തിന് പ്രധാനമന്ത്രി ജുഗ്നോത്തിന്റെ നേതൃത്വത്തില്‍ മൗറീഷ്യസ് നടത്തിയ ഫലപ്രദമായ ഇടപെടലുകളെ പ്രധാനമന്ത്രി നരേന്ദ്ര മോദി അഭിനന്ദിച്ചു. ആഴ്ചകളായി മൗറീഷ്യസില്‍ പുതിയ കോവിഡ് 19 കേസുകള്‍ റിപ്പോര്‍ട്ട് ചെയ്തിട്ടില്ല. മൗറീഷ്യസ് അതിന്റെ മികച്ച ആരോഗ്യ പ്രവര്‍ത്തനങ്ങള്‍ രേഖപ്പെടുത്തണമെന്ന് പ്രധാനമന്ത്രി നിര്‍ദേശിച്ചു. ആരോഗ്യ മേഖലയില്‍ സമാനമായ വെല്ലുവിളികള്‍ കൈകാര്യം ചെയ്യുന്നതിന് മറ്റു രാജ്യങ്ങള്‍ക്ക്, പ്രത്യേകിച്ച് ദ്വീപ് രാജ്യങ്ങള്‍ക്ക് ഇതു സഹായകമാകുമെന്നും പ്രധാനമന്ത്രി പറഞ്ഞു. മൗറീഷ്യസിന്റെ സാമ്പത്തിക മേഖലയെ സഹായിക്കുന്നതിന് ലക്ഷ്യമിട്ടുള്ള നടപടികള്‍ ഉള്‍പ്പെടെ വിവിധ മേഖലകളില്‍ സഹകരണം വര്‍ധിപ്പിക്കുന്നതിനെക്കുറിച്ച് ഇരു നേതാക്കളും ചര്‍ച്ച ചെയ്തു. മൗറീഷ്യസിലെ യുവാക്കള്‍ക്ക് ആയുര്‍വേദം പഠിക്കുന്നതിനുള്ള അവസരമൊരുക്കുന്ന കാര്യവും നേതാക്കള്‍ ചര്‍ച്ച ചെയ്തു. മൗറീഷ്യയിലെ ജനങ്ങളുടെ ആരോഗ്യത്തിനും ക്ഷേമത്തിനും ആശംസകള്‍ നേര്‍ന്ന പ്രധാനമന്ത്രി ഇരു രാജ്യങ്ങളും തമ്മിലുള്ള ശ്രേഷ്ഠവും ഊഷ്മളവുമായ ബന്ധം എന്നും നിലനില്‍ക്കട്ടെയെന്നും ആശംസിച്ചു
കല്‍ക്കട്ട ഹൈക്കോടതിയുടെ സര്‍ക്യൂട്ട് ബെഞ്ച് ജല്‍പായ്ഗുരിയില്‍ സ്ഥാപിക്കുന്നതിന് മന്ത്രിസഭയുടെ അനുമതി

കല്‍ക്കട്ട ഹൈക്കോടതിയുടെ സര്‍ക്യൂട്ട് ബെഞ്ച് ജല്‍പായ്ഗുരിയില്‍ സ്ഥാപിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. 1988ല്‍ കല്‍ക്കട്ട ഹൈക്കോടതിയുടെ ഫുള്‍കോര്‍ട്ട് യോഗം കൈക്കൊണ്ട തീരുമാനത്തിനും ഹൈക്കോടതിയുടെ സര്‍ക്യൂട്ട് ബെഞ്ച് ജല്‌പൈഗുരി സ്ഥാപിക്കുന്നതിന് 16-6-2006ന് മന്ത്രിസഭ കൈക്കൊണ്ട തീരുമാനത്തിനും അടിസ്ഥാന സൗകര്യം സംബന്ധിച്ച് വിലയിരുത്താന്‍ 30-8-2018നു സര്‍ക്യൂട്ട് ബെഞ്ച് സ്ഥാപിക്കുന്നതിനുള്ള ജല്‍പായ്ഗുരിയിലെ നിര്‍ദ്ദിഷ്ട സ്ഥലം കല്‍ക്കട്ട ഹൈക്കോടതി ചീഫ് ജസ്റ്റിസിന്റെ നേതൃത്വത്തിലുള്ള ഒരു സംഘം ജഡ്ജിമാര്‍ സന്ദര്‍ശിച്ചതിന്റെയും അടിസ്ഥാനത്തിലാണ് പുതിയ തീരുമാനം.
അസംഗഢില്‍ പൂര്‍വാഞ്ചല്‍ എക്‌സ്പ്രസ് വേയ്ക്കു പ്രധാനമന്ത്രി തറക്കല്ലിട്ടു

പൂര്‍വാഞ്ചല്‍ എക്‌സ്പ്രസ് വേയ്ക്ക് ഉത്തര്‍പ്രദേശിലെ അസംഗഢില്‍ പ്രധാനമന്ത്രി ശ്രീ. നരേന്ദ്ര മോദി തറക്കല്ലിട്ടു. ചടങ്ങിനു സാക്ഷ്യംവഹിക്കാനെത്തിയ വലിയ ആള്‍ക്കൂട്ടത്തെ അഭിസംബോധന ചെയ്യവേ, സംസ്ഥാനത്തിന്റെ വികസനക്കുതിപ്പിലെ പുതിയ ഒരു അധ്യായമാണ് ഇതെന്നു പ്രധാനമന്ത്രി പറഞ്ഞു. മുഖ്യമന്ത്രി യോഗി ആദിത്യനാഥ് സംസ്ഥാനത്തിനു പകരുന്ന നേതൃത്വത്തെ പ്രകീര്‍ത്തിച്ച അദ്ദേഹം, വികസനത്തിന് അനുയോജ്യമായ സാഹചര്യം സൃഷ്ടിക്കാനാണു സംസ്ഥാന ഗവണ്‍മെന്റ് ശ്രമിക്കുന്നതെന്നു ചൂണ്ടിക്കാട്ടി. സമൂഹത്തിലെ വിവിധ വിഭാഗങ്ങളുടെ ഉന്നതിക്കായി സംസ്ഥാന ഗവണ്‍മെന്റ് പ്രവര്‍ത്തിക്കുന്നുണ്ടെന്നും പ്രധാനമന്ത്രി പറഞ്ഞു. ഏതൊക്കെ പട്ടണങ്ങളിലൂടെയും നഗരങ്ങളിലൂടെയും കടന്നുപോകുമോ അവിടങ്ങളിലൊക്കെ പരിവര്‍ത്തനം സാധ്യമാക്കാന്‍ പൂര്‍വാഞ്ചല്‍ എക്‌സ്പ്രസ് വേ സഹായകമാകുമെന്നു ശ്രീ. നരേന്ദ്ര മോദി വ്യക്തമാക്കി. ഡെല്‍ഹിയില്‍നിന്നു ഘാസിപ്പൂരിലേക്ക് എളുപ്പത്തില്‍ എത്തിച്ചേരുന്നതിനും പാത സഹായകമാകും. എക്‌സ്പ്രസ് വേയ്ക്കരികില്‍ പുതിയ വ്യവസായങ്ങള്‍ക്കും സ്ഥാപനങ്ങള്‍ക്കും സാധ്യതകളേറെയാണെന്നു പ്രധാനമന്ത്രി ചൂണ്ടിക്കാട്ടി. മേഖലയിലെ ചരിത്രപ്രധാനമായ സ്ഥലങ്ങളുടെ വിനോദസഞ്ചാര സാധ്യതകള്‍ വര്‍ധിക്കാന്‍ പാത സഹായകമാകുമെന്നും അദ്ദേഹം പറഞ്ഞു. ഇക്കാലത്തു വികസനത്തിന് കണക്ടിവിറ്റി അത്യാവശ്യമാണെന്നു ശ്രീ. നരേന്ദ്ര മോദി ചൂണ്ടിക്കാട്ടി. നാലു വര്‍ഷത്തിനിടെ ഉത്തര്‍പ്രദേശിലെ ഹൈവേ ശൃംഖല ഇരട്ടിച്ചതായി അദ്ദേഹം വ്യക്തമാക്കി. വ്യോമഗതാഗതവും ജലഗതാഗതവും മെച്ചപ്പെടുത്താനുള്ള പദ്ധതികളെക്കുറിച്ചും പ്രധാനമന്ത്രി പരാമര്‍ശിച്ചു. രാജ്യത്തിന്റെ കിഴക്കന്‍ മേഖല വികസനത്തിന്റെ ഇടനാഴിയാക്കി മാറ്റാന്‍ ശ്രമം നടത്തിവരികയാണെന്ന് അദ്ദേഹം വ്യക്തമാക്കി. എല്ലാവര്‍ക്കുമൊപ്പം, എല്ലാവര്‍ക്കും വികസനം എന്ന വീക്ഷണം ആവര്‍ത്തിച്ച പ്രധാനമന്ത്രി തന്റെ പ്രസംഗത്തില്‍ മേഖലയുടെ സമീകൃത വികസനത്തിന് ഊന്നല്‍ നല്‍കി. ഡിജിറ്റല്‍ കണക്ടിവിറ്റിയെക്കുറിച്ചു പരാമര്‍ശിക്കവേ, ഇതുവരെ ഒരു ലക്ഷം പഞ്ചായത്തുകളില്‍ ഒപ്റ്റിക്കല്‍ ഫൈബര്‍ കണക്ടിവിറ്റി യാഥാര്‍ഥ്യമായെന്നും മൂന്നു ലക്ഷം പൊതു സേവന കേന്ദ്രങ്ങള്‍ ജനജീവിതം സുഖകരമാക്കിത്തീര്‍ക്കുന്നുണ്ടെന്നും അദ്ദേഹം വിശദീകരിച്ചു. പി.എം. ആവാസ് യോജന, പി.എം. ഗ്രാമസഡക് യോജന, കേന്ദ്ര ഗവണ്‍മെന്റിന്റെ മറ്റു ക്ഷേമ പദ്ധതികള്‍ തുടങ്ങിയ വികസന പദ്ധതികളെക്കുറിച്ചും പ്രധാനമന്ത്രി ചൂണ്ടിക്കാട്ടി. കര്‍ഷകര്‍ക്കു ഗുണകരമാകുംവിധം ഖാരിഫ് വിളകളുടെ തറവില അടുത്തിടെ വര്‍ധിപ്പിച്ചത് അദ്ദേഹം ഓര്‍മിപ്പിച്ചു. മുത്തലാഖില്‍നിന്നു മുസ്ലീം സ്ത്രീകള്‍ക്കു സംരക്ഷണം ഉറപ്പുവരുത്തുന്ന നിയമം റദ്ദാക്കിയെടുക്കുന്നതിനായി ചില ശക്തികള്‍ നടത്തുന്ന ശ്രമങ്ങളെ പ്രധാനമന്ത്രി വിമര്‍ശിച്ചു. ഈ നിയമം യാഥാര്‍ഥ്യമാക്കാന്‍ ദൃഢനിശ്ചയത്തോടെ പ്രവര്‍ത്തിക്കുമെന്ന് അദ്ദേഹം കൂട്ടിച്ചേര്‍ത്തു. കേന്ദ്ര ഗവണ്‍മെന്റിനും ഉത്തര്‍പ്രദേശ് സംസ്ഥാന ഗവണ്‍മെന്റിനും പരമപ്രധാനം രാജ്യവും ജനതയുമാണെന്നു പ്രധാനമന്ത്രി തുടര്‍ന്നു പറഞ്ഞു. മേഖലയിലെ നെയ്ത്തുകാരുടെ ക്ഷേമത്തിനായി കേന്ദ്ര ഗവണ്‍മെന്റ് നടപടികള്‍ കൈക്കൊണ്ടിട്ടുണ്ടെന്ന് അദ്ദേഹം ചൂണ്ടിക്കാട്ടി. ആധുനിക യന്ത്രങ്ങള്‍, കുറഞ്ഞ പലിശയ്ക്കുള്ള വായ്പകള്‍, വാരണാസിയില്‍ വാണിജ്യകേന്ദ്രം എന്നിവ ലഭ്യമാക്കിയതു പ്രധാനമന്ത്രി പരാമര്‍ശിച്ചു. ഈ മേഖലയ്ക്കായി സംസ്ഥാന ഗവണ്‍മെന്റ് ചെയ്ത കാര്യങ്ങളും അദ്ദേഹം ചൂണ്ടിക്കാട്ടി.
ശ്രീ ഗുരു നാനാക് ദേവ്ജിയുടെ ജീവിതത്തെക്കുറിച്ചുള്ള പുസ്തകം പ്രധാനമന്ത്രി പ്രകാശനം ചെയ്തു

ശ്രീ ഗുരു നാനാക് ദേവ്ജിയുടെ ജീവിതത്തെയും ആദർശങ്ങളെയും സംബന്ധിച്ച ഒരു പുസ്തകം പ്രധാനമന്ത്രി ശ്രീ. നരേന്ദ്രമോദി ഇന്ന് പ്രകാശനം ചെയ്തു. "ശ്രീ. ഗുരു നാനാക് ദേവ്ജിയുടെ ജീവിതത്തെയും ആദർശങ്ങളെയും സംബന്ധിച്ച ഒരു പുസ്തകം ഇന്ന് പ്രകാശനം ചെയ്തു. ചണ്ഡീഗഡിൽ നിന്നുള്ള കിർപാൽ സിംഗാണ് ഈ പുസ്തകം രചിച്ചത്", പ്രധാനമന്ത്രി ട്വീറ്റ് ചെയ്തു.
ശ്രീലങ്കയുമായുള്ള കറന്സിി കൈമാറ്റ സൗകര്യത്തിനുള്ള സമയപരിധി ദീര്ഘിനപ്പിച്ചു.

റിസര്വ്ദ ബാങ്ക് ഓഫ് ഇന്ത്യയില്‍ നിന്ന് സെന്ട്രകല്‍ ബാങ്ക് ഓഫ് ശ്രീലങ്കയ്ക്ക് ലഭ്യമാക്കിയ 1.1 ബില്ല്യന്‍ അമേരിക്കന്‍ ഡോളര്‍ തിരിച്ച് നല്കാ്നുള്ള സമയ പരിധി 2016 മാര്ച്ചി ല്‍ നിന്ന് 2016 മാര്ച്ച് 8 വരെ ദീര്ഘി്പ്പിക്കാനുള്ള നിര്ദേ്ശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നയ കേന്ദ്ര മന്ത്രി സഭാ യോഗം പില്ക്കായല അനുമതി നല്കിദ. ബദല്‍ സംവിധാനം നിലവില്‍ വരും വരെ ശ്രീലങ്കയ്ക്ക് താത്കാലിക ആശ്വാസം ലഭിക്കാന്‍ ഈ തീരുമാനം വഴിയൊരുക്കും. ശ്രീലങ്കയ്ക്ക് 700 ദശലക്ഷം ഡോളര്‍ പ്രത്യേകമായി കൈമാറ്റം ചെയ്യാനുള്ള നിര്ദേകശത്തിനും കേന്ദ്ര മന്ത്രി സഭാ യോഗം അനുമതി നല്കിക. മൂന്ന് മാസത്തേയ്‌ക്കോ, അന്താരാഷ്ട്ര നാണയ നിധിയുടെ സൗകര്യം ശ്രീലങ്ക ഉപയോഗിക്കും വരെയോ, ഏതാണോ ആദ്യം അതു വരെയായിരിക്കും ഇതിന്റെ കാലാവധി. ശ്രീലങ്കയുമായുള്ള ഉഭയകക്ഷി സാമ്പത്തിക ബന്ധങ്ങള്‍ കൂടുതല്‍ ശക്തിപ്പെടുത്താന്‍ ഈ തീരുമാനങ്ങള്‍ വഴിയൊരുക്കും.
ക്ഷയിച്ചതും നഷ്ടമുണ്ടാക്കുന്നതുമായ പൊതുമേഖലാ സ്ഥാപനങ്ങളുടെ സ്ഥാവര ജംഗമ സ്വത്തുക്കള്‍ നീക്കം ചെയ്യുന്നതിനും അവ സമയബന്ധിതമായി പൂട്ടുന്നതിനുമുള്ള മര്‍ഗ്ഗനിര്‍ദ്ദേങ്ങള്‍ പരിഷ്‌ക്കരിക്കാന്‍ മന്ത്രിസഭയുടെ അനുമതി

ക്ഷയിച്ചതും നഷ്ടമുണ്ടാക്കുന്നതുമായ കേന്ദ്ര പൊതുമേഖലാ സ്ഥാപനങ്ങള്‍ (സി.പി.എസ്.ഇ)സമയബന്ധിതമായി പൂട്ടുന്നതിനും അവയുടെ സ്ഥാവര ജംഗമ വസ്തുക്കള്‍ നീക്കുന്നതിനുമുള്ള കേന്ദ്ര പൊതുമേഖല വകുപ്പിന്റെ (ഡി.പി.ഇ) മര്‍ഗ്ഗനിര്‍ദ്ദേങ്ങള്‍ പരിഷ്‌ക്കരിക്കുന്നതിന് പ്രധാനമന്ത്രിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ക്ഷയിച്ചതും നഷ്ടമുണ്ടാക്കുന്നതുമായ കേന്ദ്ര പൊതുമേഖലാ സ്ഥാപനങ്ങള്‍ പൂട്ടുന്നതിനുള്ള പദ്ധതികള്‍ക്കുണ്ടാകുന്ന കാലതാമസം ഒഴിവാക്കുന്നതിന് ഈ പരിഷ്‌ക്കരിച്ച മര്‍ഗ്ഗനിര്‍ദ്ദേശങ്ങള്‍ക്ക് കഴിയും. 2016ല്‍ ഡി.പി.ഇ പ്രസിദ്ധീകരിച്ചിരുന്ന മര്‍ഗ്ഗനിര്‍ദ്ദേങ്ങള്‍ക്ക് പകരമായിരിക്കും ഇത്. കേന്ദ്ര പൊതുമേഖലാ സ്ഥാപനങ്ങള്‍ പൂട്ടുന്നതിനുള്ള നിരവധി പ്രക്രിയകള്‍ വേഗത്തിലാക്കാന്‍ ഈ വിശാലമായ മാര്‍ഗ്ഗനിര്‍ദ്ദേശങ്ങള്‍ക്ക് കഴിയും. ഈ പ്രക്രിയയില്‍ ബന്ധപ്പെട്ട മന്ത്രാലയങ്ങള്‍, വകുപ്പുകള്‍, കേന്ദ്ര പൊതുമേഖലാ സ്ഥാപനങ്ങള്‍ തുടങ്ങിയവയുടെ ഉത്തരവാദിത്വങ്ങള്‍ നിശ്ചയിച്ച് നല്‍കി അടച്ചുപൂട്ടല്‍ നടപടി അനന്തമായ നീളുന്നതിന് തടയിടുന്ന വളരെ സുപ്രധാനമായ ഒരു നാഴികകല്ലാണ് ഈ മാര്‍ഗ്ഗരേഖകള്‍. പൂട്ടേണ്ട സി.പി.എസ്.ഇകളുടെ പൂട്ടല്‍ നിര്‍ദ്ദേശങ്ങള്‍ തയാറാക്കുക, സമയബന്ധിതമായി ഈ സി.പി.എസ്.ഇകളുടെ അടച്ചുപൂട്ടല്‍ നടപടിക്രമങ്ങളുടെ അടിസ്ഥാനത്തില്‍ സ്ഥാവര ജംഗമ സ്വത്തുകള്‍ മാറ്റുന്നതിന് നിയമപരമായതും അല്ലാത്തതുമായ ബാദ്ധ്യതകള്‍ പരിഹരിക്കുക എന്നീ മുന്‍കൂര്‍ കര്‍മ്മപദ്ധതികള്‍ ആവിഷ്‌ക്കരിക്കുന്നതിന് മാര്‍ഗ്ഗനിര്‍ദ്ദേശം ഭരണമന്ത്രാലയം/വകുപ്പ്, സി.പി.എസ്.ഇകള്‍ എന്നിവയ്ക്ക് നല്‍കുന്നു. അടച്ചുപൂട്ടുന്ന സി.പി.എസി.ഇകളുടെ ഭൂമി പാര്‍പ്പിട നഗരകാര്യ മന്ത്രാലയന്റെ പ്രസക്തമായ മാര്‍ഗ്ഗനിര്‍ദ്ദേശങ്ങള്‍ പ്രകാരം ചെലവ് കുറഞ്ഞ പാര്‍പ്പിടങ്ങള്‍ക്ക് ഉപയോഗിക്കുന്നതിന് ആദ്യ പരിഗണന നല്‍കണമെന്നാണ് മാര്‍ഗ്ഗനിര്‍ദ്ദേശത്തിലെ വ്യവസ്ഥ. ഈ പൊതുമേഖലസ്ഥാപനങ്ങളില്‍ പ്രവര്‍ത്തിക്കുന്ന തൊഴിലാളികള്‍ക്ക് ഒരു ബുദ്ധിമുട്ടും ഉണ്ടാകാതിരിക്കാനായി അവരുടെ ശമ്പളം പരിഗണിക്കാതെ എല്ലാ തൊഴിലാളികള്‍ക്കും 2007ലെ ദേശീയ ശമ്പള സ്‌കെയിലിന്റെ അടിസ്ഥാനത്തില്‍ വി.ആര്‍.എസ് നല്‍കുന്നതിനുള്ള ഒരു ഏകീകൃതനയവും രൂപീകരിച്ചിട്ടുണ്ട്. ഈ മാര്‍ഗ്ഗനിര്‍ദ്ദേശങ്ങള്‍ ക്ഷയിച്ചതും/നഷ്ടമുണ്ടാക്കുന്നതുമായ എല്ലാ കേന്ദ്ര പൊതുമേഖലാ സ്ഥാപനങ്ങള്‍ക്കും ബാധകമാണ്. 1) അനുമതി/ അടച്ചുപൂട്ടുന്നതിനുള്ള താത്വികമായ അനുമതി ഭരണമന്ത്രാലയം/ വകുപ്പ് എന്നിവ കേന്ദ്ര മന്ത്രിസഭയുടെ സാമ്പത്തികാര്യ സമിതി / മന്ത്രിസഭ അല്ലെങ്കില്‍ 2) സി.പി.എസ്.ഇ അടച്ചുപൂട്ടുന്നതിന് ഭരണമന്ത്രാലയം/വകുപ്പ് തീരുമാനിച്ചശേഷം ബന്ധപ്പെട്ട അധികാരികളില്‍ നിന്ന് അനുമതി തേടുന്നതിനുള്ള നടപടിക്രമങ്ങള്‍ ആരംഭിക്കുക. ചെലവ് കുറഞ്ഞ ഭവനങ്ങളുടെ മുന്‍ഗണന നല്‍കിയതിലൂടെ ക്ഷയിച്ച/ നഷ്ടത്തിലുള്ള പൊതുമേഖലസ്ഥാപനങ്ങളുടെ ഭൂമി ഗവണ്‍മെന്റിന്റെ പ്രമുഖ പദ്ധതിയായ പാര്‍പ്പിട നഗരകാര്യ മന്ത്രാലയത്തിന്റെ ചെലവ് കുറഞ്ഞ പാര്‍പ്പിട പദ്ധതികള്‍ക്ക് ലഭിക്കും.
പ്രധാനമന്ത്രിയും അമേരിക്കന്‍ പ്രസിഡന്റുമായി ടെലിഫോണില്‍ സംസാരിച്ചു

പ്രധാനമന്ത്രി നരേന്ദ്ര മോദി ബഹുമാനപ്പെട്ട അമേരിക്കന്‍ പ്രസിഡന്റ് ഡൊണാള്‍ഡ് ട്രംപുമായി ടെലിഫോണില്‍ ചര്‍ച്ച നടത്തി. ഗ്രൂപ്പ് ഓഫ് സെവന്‍ നേതൃത്വത്തെ കുറിച്ചു സംസാരിച്ച പ്രസിഡന്റ് ട്രംപ് കൂട്ടായ്മയില്‍ ഇന്ത്യ ഉള്‍പ്പെടെയുള്ള മറ്റു പ്രധാന രാജ്യങ്ങളെ ഉള്‍പ്പെടുത്താനുള്ള ആഗ്രഹം പ്രകടിപ്പിച്ചു. ഈ സാഹചര്യത്തില്‍ അമേരിക്കയില്‍ നടക്കുന്ന ജി-7 ഉച്ചകോടിയില്‍ സംബന്ധിക്കാന്‍ പ്രധാനമന്ത്രി മോദിയെ അദ്ദേഹം ക്ഷണിച്ചു. പ്രസിഡന്റ് ട്രംപിന്റെ സൃഷ്ടിപരവും ദീര്‍ഘവീക്ഷണത്തോടെയുള്ളതുമായ സമീപനത്തെ അഭിനന്ദിച്ച പ്രധാനമന്ത്രി മോദി, കൂട്ടായ്മ വികസിപ്പിക്കുന്നത് കോവിഡനന്തര ലോകത്തില്‍ ഉയര്‍ന്നുവരുന്ന യാഥാര്‍ഥ്യങ്ങളെ ഉള്‍ക്കൊള്ളാന്‍ സഹായകമാകുമെന്നു ചൂണ്ടിക്കാട്ടി. ഉച്ചകോടിയുടെ വിജയത്തിനായി അമേരിക്ക ഉള്‍പ്പെടെയുള്ള രാജ്യങ്ങളുമായി സഹകരിക്കുന്നതില്‍ ഇന്ത്യക്കു സന്തോഷം മാത്രമേ ഉള്ളൂ എന്ന് അദ്ദേഹം പറഞ്ഞു. അമേരിക്കയില്‍ നടന്നുവരുന്ന ജനങ്ങളുടെ പ്രതിഷേധത്തില്‍ പ്രധാനമന്ത്രി മോദി ആശങ്ക രേഖപ്പെടുത്തി. പ്രശ്‌നം എത്രയും വേഗം പരിഹരിക്കപ്പെടട്ടേ എന്ന് ആശംസിക്കുകയും ചെയ്തു. ഇരു രാജ്യങ്ങളിലുമുള്ള കോവിഡ്- 19 സാഹചര്യം, ഇന്ത്യ-ചൈന അതിര്‍ത്തിയിലെ സ്ഥിതിഗതികള്‍, ലോകാരോഗ്യ സംഘടന പരിഷ്‌കരിക്കപ്പെടേണ്ടതിന്റെ ആവശ്യകത തുടങ്ങിയ വിഷയങ്ങള്‍ സംബന്ധിച്ച വീക്ഷണങ്ങള്‍ ഇരുവരും പങ്കുവെച്ചു. ഫെബ്രുവരിയില്‍ നടത്തിയ ഇന്ത്യാ സന്ദര്‍ശനം ഊഷ്മളതയോടെ പ്രസിഡന്റ് ട്രംപ് അനുസ്മരിച്ചു. സന്ദര്‍ശനം പല കാരണങ്ങളാല്‍ അവിസ്മരണീയവും ചരിത്രപരവും ആയിരുന്നു എന്നും ഉഭയകക്ഷി ബന്ധത്തിന് ഊര്‍ജം പകരാന്‍ അതു സഹായകമായി എന്നും പ്രധാനമന്ത്രി മോദി പറഞ്ഞു. സംഭാഷണത്തിലെ സവിശേഷമായ ഊഷ്മളതയും ആത്മാര്‍ഥതയും ഇന്ത്യ-അമേരിക്ക ബന്ധത്തിന്റെ സവിശേഷ സ്ഥിതിയും ഇരു നേതാക്കളും തമ്മിലുള്ള സൗഹൃദവും പ്രതിഫലിപ്പിക്കുന്നതായിരുന്നു.
ഗ്രാമ വികസന പദ്ധതികളുടെ പുരോഗതി പ്രധാനമന്ത്രി അവലോകനം ചെയ്തു

വിവിധ ഗ്രാമ വികസന പദ്ധതികളുടെ പുരോഗതി പ്രധാനമന്ത്രി ശ്രീ. നരേന്ദ്ര മോദി അവലോകനം ചെയ്തു. പ്രധാനമന്ത്രി ഗ്രാമീണ റോഡ് നിര്മ്മാതണ പദ്ധതി, (പി.എം.ജി.എസ്.വൈ) ദീനദയാല്‍ അന്ത്യോദയ യോജന, (ഡി ഡി.എ.വൈ) എന്നിവയുടെ പുരോഗതി സംബന്ധിച്ച് പ്രധാനമന്ത്രിയ്ക്ക് മുമ്പാകെ നിതി ആയോഗ് അവതരണം നടത്തി. 2015-16 സാമ്പത്തിക വര്ഷഗത്തില്‍ ശരാശരി 91 കി. മീറ്റര്‍ ഗ്രാമീണ റോഡുകള്‍ പ്രതിദിനം നിര്മ്മി ച്ചത് വഴി ഗ്രാമീണ റോഡുകളുടെ ദൈര്ഘ്യതത്തില്‍ 30,500 കി. മീറ്ററിന്റെ മൊത്തം വര്ദ്ധരന ഉണ്ടായിട്ടുണ്ട്. നടപ്പ് സാമ്പത്തിക വര്ഷംി ഇതിന്റെ ഫലമായി 6,500 വാസസ്ഥലങ്ങളെ ബന്ധിപ്പിക്കാന്‍ കഴിഞ്ഞു. ഗ്രാമീണ റോഡ് നിര്മ്മി തിയുടെ ആസൂത്രണത്തിലും നിരീക്ഷണത്തിലും നൂതന സങ്കേതങ്ങളായ ജിയോഗ്രാഫിക്ക് ഇന്ഫമര്മേഥഷന്‍ സിസ്റ്റം (ജി.ഐ.എസ്.), ബഹിരാകാശത്തില്‍ നിന്നുള്ള ചിത്രങ്ങള്‍, വിവിധ തലങ്ങള്‍ കുറച്ചുകൊണ്ട് ഫലപ്രദമായ ധന വിനിയോഗം, ജനങ്ങളുടെ പരാതി പരിഹാരത്തിന് ‘മേരി സഡക്ക്” എന്ന മൊബൈല്‍ ആപ്ലിക്കേഷന്‍ തുടങ്ങിയവ ഉപയോഗിച്ചു വരുന്നു. ഈ പദ്ധതിയിന്‍ കീഴില്‍ നിര്മ്മി ക്കുന്ന റോഡുകളുടെ കര്ശ്ന ഗുണ നിലവാരം ഉറപ്പു വരുത്തുന്നതിന് ഫലപ്രദമായ സംവിധാനം ഏര്പ്പെ ടുത്താന്‍ പ്രധാനമന്ത്രി ഉദ്യോഗസ്ഥര്ക്ക്ു നിര്ദ്ദേ ശം നല്കിു. റോഡ് നിര്മ്മാ ണത്തിനാവശ്യമായ വസ്തുക്കള്‍ വാങ്ങുന്ന ഘട്ടത്തിലും, നിര്മ്മാ ണ വേളയിലും, പരിപാലനത്തിലും, ഗുണ നിലവാര പരിശോധന ഉറപ്പാക്കണമെന്ന് അദ്ദേഹം നിര്ദ്ദേ ശിച്ചു. സുസ്ഥിരമായ ഉപജീവന മാര്ഗ്ഗനങ്ങളിലൂടെ ദാരിദ്യ നിര്മ്മാരര്ജ്ജ നം ലക്ഷ്യമിടുന്ന പദ്ധതിയാണ് ദീന്‍ ദയാല്‍ അന്ത്യോദയ യോജന. ഇതിന്റെ കീഴില്‍ 3 കോടി കുടുംബങ്ങളെ ഇതിനകം സ്വയം സഹായ ഗ്രൂപ്പുകളുമായി ബന്ധിപ്പിച്ചു കഴിഞ്ഞു. സ്വയം സഹായ ഗ്രൂപ്പുകള്ക്ക്ഴ‌ നല്കുോന്ന വായ്പ സംബന്ധിച്ച് ആധാര്‍ ഉപയോഗിച്ച് നിരീക്ഷണം നടത്താന്‍ പ്രധാനമന്ത്രി നിര്ദ്ദേ ശിച്ചു. ഈ പദ്ധതി ഫലപ്രദമാകണമെങ്കില്‍ വായ്പകള്‍ നിര്ദ്ദി ഷ്ട ഗുണഭോക്താക്കള്ക്ക് ലഭിച്ചിരിക്കണമെന്ന് അദ്ദേഹം ഊന്നി പറഞ്ഞു.
പ്രധാനമന്ത്രി പശ്ചിമ ബംഗാളിലെ ദുര്‍ഗാപൂര്‍ നാളെ സന്ദര്‍ശിക്കും

പ്രധാനമന്ത്രി ശ്രീ നരേന്ദ്ര മോദി നാളെ (2019 ഫെബ്രുവരി 02 ) പശ്ചിമ ബംഗാളിലെ ദുര്ഗാപൂര്‍ സന്ദര്‍ശിക്കും . സന്ദര്‍ശനവേളയില്‍ അദ്ദേഹം 294 കിലോമീറ്റര്‍ ദൈര്‍ഘ്യം വരുന്ന അന്‍ഡാള്‍ – സൈന്‍തിയ- പാകൂര്‍ – മാള്‍ഡ, ഖാന-സൈന്‍തിയ – സെക്ഷനുകളിലെ വൈദ്യുതീകരിച്ച റെയില്‍പ്പാത രാഷ്ട്രത്തിന് സമര്‍പ്പിക്കും. ഈ പാതയിലെ വൈദ്യുതീകരണം വടക്കന്‍ സംസ്ഥാനങ്ങളിലേക്കും വടക്ക് കിഴക്കന്‍ സംസ്്ഥാനങ്ങളിലേക്കും കല്‍ക്കരി, കരിങ്കല്ല്്, പരുക്കന്‍ കല്ല് മുതലായവയുടെ ഇടതടവില്ലാത്ത സുഗമമായ നീക്കം ഉറപ്പു വരുത്തും. 24 കിലോമീറ്റര്‍ നീളം വരുന്ന ഹിജ്‌ലി-നാരായണ്‍ഘാട്ട് മൂന്നാം പാതയും അദ്ദേഹം രാഷ്ട്രത്തിന് സമര്‍പ്പിക്കും.